Premierul Victor Ponta a anunțat, miercuri, că guvernul va aloca cinci milioane de euro pentru continuarea programului de construire şi reabilitare a grădiniţelor din Republica Moldova.

"Din ceea ce avem ca surplus, vom aloca încă cinci milioane de euro pentru continuarea programului de grădiniţe, pentru că, evident, au fost grădiniţe în Republica Moldova care au fost sub linia celor 20 de milioane de euro alocate anul trecut şi înţeleg că e unul dintre cele mai bine primite şi populare proiecte ale Guvernului Moldovei şi încă cinci milioane de euro cred că sunt bine venite în această perioadă, ca să continue şi să investească în infrastructura şcolară", a spus Victor Ponta.

Guvernul român a alocat anul trecut 20 de milioane de euro pentru reabilitarea grădiniţelor din Republica Moldova.